
                             ПРОЕКТ НА ПРОГРАМА

	Управителният съвет на Фондация „проф. д-р В. Гаврийски“ предлага на УС на Фондацията да продължи през 2027 г. да надгражда с нови акценти традиционните проектни направления, приоритетно върху публичната комуникация и партньорството с четирите специализирани университета чрез: практико-приложни изследвания, анализи и становища; информационно-издателска и публицистична дейност; научно-конферентни изяви; юбилейни чествания и признателност, допълвани и конкретизирани на основата на приетата и действаща от м. май 2025 г. Пътна карта за развитие на стратегическото сътрудничество „Университети-Бизнес“ във висшето и средното образование.
Първо направление - Практико-приложни изследвания, анализи и     
становища: 
1.1.Представяне и популяризиране на резултатите от националното емпирично проучване на застрахователната и осигурителна култура и грамотност в Р България.
През м. май 2026 г. бе завършено националното представително проучване на 
застрахователната и осигурителна култура и грамотност в страната от Изследователски Център „Тренд“, с възложител на проучването Фондация „проф. д-р В. Гаврийски“. Тя инициира, организира и финансира проучването с участието АБЗ и БАДДПО, въз основа на опита на трите организации и общия интерес за изграждането на база данни за наблюдение изменението на тренда на финансовата грамотност в страната, в т.ч. на застрахователната и осигурителната култура на потребителите – застрахованите и осигурените лица. За целта се ползват получените първични резултати на Изследователския център - „Тренд“ под формата на табличен доклад, аналитичен доклад и презентация. Ще продължи допълнителното им качествено анализиране в различни аспекти и представянето им по подходящ начин (като книжно издание и в електронен вариант) на различни събития и на дружествата в секторите застраховане и осигуряване, академичните катедри и някои специализирани, традиционни и социални медии. Резултатите ще могат да се използват за разработването на редица корпоративни и стратегически управленски документи, както и тематични публикации през 2026г. и 2027г. 
 Систематизиран вариант на емпиричните данни от проучването за двата сектора, ще 
бъде качен на официалните интернет страници на Фондацията, на АБЗ и БАДДПО; 
1.2 Разработване на концептуален модел на подкаст на тема „Застрахователна и осигурителна култура“, с възможност за практическото му реализиране в страната. Целта на подкаста е активно да въздейства за повишаване на застрахователната и осигурителната култура и грамотност на слушателите /зрителите чрез достъпно, практическо и разбираемо съдържание. Фокусът ще бъде достъпът до реални ситуации и полезни съвети, насочени към различни целеви групи потребители на застрахователните и осигурителните продукти;
Второ направление - Информационно-издателска и публистична дейност:
2.1. Отпечатване на подготвеното издание - подаръчна книга, с решение на УС под наименованието - Алманах, посветено на 25-та годишнина от номинирането на носители на националните награди на Фондацията „За цялостен принос в развитието на застраховането и осигуряването в Р България“ (от 1999 до 2025 г. включително). Изданието е високо признание за изключителните заслуги и постижения, за достойно изминатият уважаван кариерен път, свързан с трудовото израстване и професионалните постижения в институциите на небанковия финансово-застрахователен и осигурителен сектор на страната; 
2.2. Съпътстващ проект в това направление е официалното представяне и разпространение на отпечатаният Алманах в средите на професионалната общност, застрахователния и осигурителния бизнес, на академичните среди, библиотеки и социалните медии;
2.3. Системно поддържане качването на актуални информационни материали за дейността на Фондацията, в посока на цялостното обновяване, допълване и обогатяване на нейния сайт и Facebook-страницата на фондацията;

Трето направление - Научно конферентни изяви:
3.1. Участие на Фондацията като съорганизатор с финансова подкрепа в провеждането на традиционната Научно-практическа конференция на Стопанска академия „Д. А. Ценов“, 16-17 октомври 2027 г., с презентирането на научни доклади, посветени на актуалните проблеми на застраховането и осигуряването в България и страните-членки на ЕС;  
3.2. Продължаване на партньорството и сътрудничеството с катедра „Финанси“ на ИУ – Варна и през 2027г., чрез подкрепата и участието на Фондацията, като съорганизатор на Черноморския форум „Дигитални финанси, застраховане и осигуряване“, през м. май 2027 г;  
3.3. Участие на Фондацията в организирането и провеждането на периодични секторни обучения, вкл. на он-лайн обучения, по актуални теми на застрахователния и осигурителния пазар в условията на дигитализация и изкуствен интелект, съвместно със секторните Асоциации на застрахователния и осигурителния бизнес в страната;
3.4. Организиране на национални конкурси, подкрепени с материални и парични награди на студенти и ученици за успешно разработени есета или решаване на практически казуси, както и учредяването на стипендии на конкурсни начала, съвместно с обучаващите университетски катедри и бизнеса в страната;
3.5. Традиционна подкрепа от УС на Съюза на икономистите в България на организирането и провеждането на Двадесет и третия национален конкурс „Млад икономист - 2027“ под надслов „Младите за силна икономика“, с присъждане на предметни и парични награди;
Четвърто направление - Юбилейни чествания и признателност: 
4.1. Финансова и организационна подкрепа на бранша в ежегодната церемония по връчването на Националния годишен приз: „За цялостен принос в развитието на българското застраховане и осигуряване“, включваща номиниране на представители от трите сектора по установените критерии и показатели на Фондацията, и официално връчване на годишните награди. Актуализиране на системата от критерии за оценяване и номиниране на кандидатите, с цел обективизиране на качеството на наградените лица;
4.2. Организиране реализацията на Първата годишна номинация на изявени студенти от университетите - партньори, с предложения на стажантски практики, на стипендии и по възможност на кариерна трудова заетост в областта на застрахователния и осигурителния бизнес, в условия на свит пазар на подготвени млади специалисти в страната;
4.3. Продължаване дейността по изпълнението на „Пътната карта – 2025“, съобразно опита по реализацията на „Програма – 2026“ на Фондацията, с акцент върху дейностите, по които. не е отчетен съществен напредък (2.1, 2.3, 3.2, 3.3, 4.2);
4.4. Продължаване процеса по привличане на нови дарители, физически и юридически лица, с цел запазване на финансовата стабилност и бюджета на Фондаията, а с това и изпълнението на нланираните проекти в Програмата за 2027г. 
ПРОЕКТ НА БЮДЖЕТ 
НА ФОНДАЦИЯ „ПРОФ. Д-Р В. ГАВРИЙСКИ“ ЗА 2027 г.
	      ПРИХОДИ 
	  СУМА/евро
	   %
	  РАЗХОДИ ПО ПРОЕКТИ
	СУМА/ евро
	    %

	1.Годишни дарения от
ЮЛ и ФЛ
	    18630
	    62%
	1.Практико-приложни изследвания
	    4140
	 15%

	2. Еднократни дарения и спонсорства от ЮЛ и ФЛ 
	
    4140
	
    14%
	1. Информационно-издателска дейност
	    6210
	  23%

	3.Целеви еднократни дарения за финансиране на научни конференции, уебинари и юбилейни чествания
	    2070
	    7,0%
	2. Научни и конферентни изяви
	    2070
	  8,0%

	4. Други приходи,
свързани с нови проекти
	    5175
	   17%
	5. Разходи по издръжка на 
фондацията
	    10350
	   39%

	5. Други източници
	-
	-
	6. Непредвидени
разходи
	     4140
	  15%

	Всичко приходи 
	    30015

	  100%
	Всичко разходи
	   26910
	100%

	Финансов резултат 
	
	
	
	
   + 3105
	



	            Кратки разяснения по предложения проект на бюджет-2027г.:
· При разработването на проекто-бюджета за плановата 2027 г. се използват базовите 
стойности на показателите на бюджета за 2026г., като размерът им в евро за 2026 г. е завишен с официалния средногодишен инфлационен индекс на НСИ от 3,5%.
· Взета е предвид и счетоводната информация от последната справка за приходите и 
разходите на Фондацията през периода 01.01.2025 – 31.12.2025г.
На основата на предложеният проект на Програмата за дейността на Фондацията през 2027 г. и хипотетично очакваното запазване на числеността на дарителите юридически и физически лица, както и на запазения минимален размер на годишните и еднократните дарения (бившия членски  внос) по чл. 20, ал. 1 от Устава на Фондацията през плановата 2027 г., в Проекто-бюджета оптимистично са предвидени общо приходи в размер на 30, 015 евро, общ размер на разходите 26, 910 евро, респ.: 4 140 евро /15%/ за практико-приложни изследвания; 6 210 евро /23%/ за информационно-издателска дейност;  2 070 евро /8%/ за научно-конферентни изяви; издръжка на Фондацията - 10 350 евро /39%/ и 4140 евро /15%/ за други непредвидени разходи през текущата 2027 година. 

                                                                                  Проф. д-р ик. н. Диана Иванова  /п/                                                                                                                                                                                       
                                                                                                     /Главен секретар/
.      София, 11.08.2026 г.

